Legal Document

Category: 20

Text:
6. ΒΑΣΙΛΙΚΟΝ ΔΙΑΤΑΓΜΑ της 10/11 Απρ. 1959 Περί καθορισμού ορίου ηλικίας διορισμού Πρωτοσυγγέλων Ιεράς Αρχιεπισκοπής Αθηνών και Ιερών Μητροπόλεων και Επισκοπών, του 50ου έτους. ΄Εχοντες υπ’ όψει: α)το άρθρ.7 παρ. 1 του από 23/31.12.55 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», β)σχετικήν πρότασιν της Ιεράς Συνόδου της Εκκλησίας της Ελλάδος, γ)την υπ’ αριθ. 158/25.2.1959 σύμφωνον γνωμοδότησιν του ΑΣΔΙ και δ)την υπ’ αριθ. 139/11.3.1959 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Τροποποιείται το από 16/3-29.3.58 Β.Δ/μα (ΦΕΚ 43 Α΄) «περί καθορισμού ορίου ηλικίας διορισμού υπαλλήλων της Ιεράς Συνόδου της Ιεράς Αρχιεπισκοπής Αθηνών και Ιερών Μητροπόλεων και Επισκοπών», κατ’ εξαίρεσιν των διατάξεων της παρ. 1 του άρθρ. 16 του Νόμ. 1811/1951 ορίζομεν όριον ηλικίας δια τον διορισμόν εις την θέσιν Πρωτοσυγγέλων της Ιεράς Αρχιεπισκοπής Αθηνών και των Ιερών Μητροπόλεων και Επισκοπών το 50ον έτος της ηλικίας των. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. Εις εκτέλεσιν των άρθρ. 38-40 του Νόμ. 671/1943 εξεδόθη απόφασις της Ι. Συνόδου αριθ. 1783 της 10 Αυγ./30 Σεπτ. 1959 (ΦΕΚ. Β΄ 335) περί καθορισμού οργανικών θέσεων Μητροπολιτικών Γραφείων και αποφ. Υπ. Παιδείας αριθ. 24816 της 12 Μαΐου/26 Ιουν. 1959 περί διαρθρώσεως των τακτικών θέσεων υπαλλήλων του Μητροπ. Γραφείου Μυτιλήνης (Φ.Ε.Κ. Β΄ 229). 33.Α.ζ.3-6 Επισκοπικά Γραφεία 129